《题炖煌太守裴岑纪功碑拓本》
清代·杨炳春

提兵三千人，立功万里外。裴公信桓桓，与汉除灾害。

嗟哉窃禄徒，养尊幸时泰。履常恣欺谩，蹈险丧狡狯。

国仇仓卒逢，未战先狼狈。微躯不如草，荀活向敌丐。

古人不畏死，所以功名大。古人傥畏死，姓氏久尘壒。

我读裴公碑，英风想旌旆。裴公不复生，呼酒为公酹。

作者简介：杨炳春，字漱芸，吴江人。道光己亥举人，浙江候补知县。殉难。有《扶雅堂诗集》。